નવી દિલ્લી: ઈપીએફઓએ પોતાના 4 કરોડથી વધુ અંશધારકો માટે આધાર નંબર આપવાની સીમા વધારીને 31 માર્ચ કરી દીધી છે. પીએફઓ સાથે જોડાયેલા ખાતાધારકો અને પેન્શનરો માટે આધાર કાર્ડ જરૂરી બની ગયું છે. ઈપીએપઓએ ખાતાધારકો અને પેન્શનરોને 31 માર્ચ સુધી પોતાનો આધાર નંબર અથવા તેના માટે રજીસ્ટ્રેશનનો પુરાવો જમા કરાવવા આદેશ આપ્યો છે. નવા નોટિફિકેશન હેઠળ જો કોઈ ખાતાધારક પોતાનો આધાર નંબર ન આપી શકે તો તેના ખાતામાં સરકાર પાસેથી મળતી સહાય બંધ થઈ જશે.